ปรับเปลี่ยนพฤติกรรมการกิน
กินเพิ่มจากปกติอีก 500 แคลอรี่ช่วยเพิ่มน้ำหนักได้ถึง 0.5 กก. ต่ออาทิตย์ ฟังดูไม่ค่อยเยอะ แต่ใจเย็นๆ เพราะถ้าฝืนกินเยอะเกินไปจะส่งผลเสียต่อร่างกายน่ะสิ  ถ้าคุณออกกำลังกายเยอะหน่อย ก็ต้องกินเพิ่มมากกว่า 500 แคลอรี่ คือให้บวกเพิ่มจาก 500 แคลอรี่ตั้งต้นตามแคลอรี่ที่เสียไปกับการออกกำลังกาย จะได้รู้ว่าใน 1 วันคุณต้องกินมากแค่ไหนกัน ปรึกษานักโภชนาการหรือคุณหมอประจำตัวก่อน จะได้กำหนดน้ำหนักที่อยากเพิ่ม หรือจะคำนวณ BMI หาน้ำหนักที่เหมาะสมก็ได้ กินแต่ของมีประโยชน์ ถึงจะอยากได้แคลอรี่เยอะๆ ก็ต้องกินเพิ่มเอาจากอาหารที่ทั้งแคลอรี่สูงและเปี่ยมด้วยคุณค่าทางอาหาร ถ้ากินอาหารขยะมากเกินไป น้ำหนักขึ้นจริงแต่อันตราย ดีไม่ดีจะมีปัญหาสุขภาพอื่นๆ ตามมา ถ้าอยากให้น้ำหนักขึ้นเร็วๆ ให้กิน 6 มื้อต่อวัน ได้แก่มื้อเช้า กลางวัน เย็น แล้วแทรกอาหารว่างระหว่างมื้อเข้าไป  พูดง่ายๆ ก็คือ อย่าปล่อยให้ 4 ชั่วโมงผ่านไปโดยไม่มีอะไรตกถึงท้อง 3 มื้อหลักต้องหนักหน่อย ห้ามลดปริมาณเพราะเห็นว่าต้องกินบ่อยๆ เด็ดขาด ทั้งมื้อหลักและมื้อรองต้องประกอบไปด้วยโปรตีน แป้ง ผัก และไขมัน ขอแค่ 3 มื้อหลักของคุณหนักเข้าไว้ แล้วแทรกขนมนมเนยระหว่างมื้อเข้าไป แต่ละวันก็จะได้แคลอรี่เพิ่มเติมเอง อีกวิธีคือไม่กินของว่าง แต่ไปเพิ่มปริมาณของ 3 มื้อหลักแทน ทำได้ง่ายๆ โดยเพิ่มกับข้าวเข้าไปอีกจานในแต่ละมื้อ หรือเติมข้าวอีกจานถึงจะอิ่มแล้วก็เถอะ  ที่ให้งดขนม ก็เพราะคุณจะได้หิวจัดตอนถึงมื้อหลัก ได้เวลาอาหารเมื่อไหร่ก็ใส่ไม่ยั้ง คราวนี้ล่ะแคลอรี่เยอะสมใจแน่ ทั้ง 2 วิธีนี้คือวิธีเพิ่มแคลอรี่ให้น้ำหนักขึ้นง่ายๆ คุณอาจต้องลองผิดลองถูก ปรับใช้ดูทั้ง 2 เทคนิค จนกว่าจะรู้ว่าวิธีไหนที่เหมาะกับคุณที่สุด เวลาเรากินอาหารช้าๆ เหมือนกับเรากินไปด้วยย่อยไปด้วย จะทำให้เราอิ่มเร็วเกินไป แต่ถ้าคุณลองเปลี่ยนมากินเร็วๆ คุณจะมีโอกาสกินเข้าไปได้เยอะกว่าเดิมก่อนร่างกายจะรู้สึกอิ่ม ทำให้เพิ่มปริมาณการกินได้พอตัว ถ้าคุณอยากลดน้ำหนัก คงชินกับคำแนะนำที่ว่าห้ามกินหลัง 1 ทุ่ม แต่ถ้าคุณเป็นสาวที่ต้องเพิ่มน้ำหนัก ให้ทำตรงกันข้ามได้เลย มื้อดึกน่ะจัดไป หรือจะกินจุบจิบก่อนนอนก็ได้เหมือนกัน นั่นเป็นวิธีที่คุณจะได้แคลอรี่เพิ่มเติมโดยไม่ต้องกังวลว่าจะถูกเผาผลาญไประหว่างวัน นอกจากนี้ เวลาคุณนอน ร่างกายจะสร้างกล้ามเนื้อและเนื้อเยื่อไร้ไขมันได้ดีกว่า ถ้ากินขนมก่อนนอน ร่างกายจะได้มีสารอาหารที่จำเป็นต่อการสร้างเนื้อเยื่อระหว่างที่คุณหลับ ถ้าปกติคุณเป็นคนไม่ค่อยหิว ก็พอมีวิธีเพิ่มความอยากอาหารระหว่างมื้อให้คุณได้  ไปเดินเล่นก่อนอาหารเย็น การออกกำลังกายทำให้คุณหิวได้ เพราะงั้นก่อนมื้ออาหารหลักให้ออกไปเดินสัก 30 - 60 นาที จะได้กินอาหารมากขึ้นโดยอัตโนมัติ ถ้าไม่ชอบเดิน จะเปลี่ยนเป็นกิจกรรมอื่นๆ ก็ไม่ว่ากัน แต่ถ้าคุณมีปัญหาเรื่องทำใจให้กินเยอะขึ้นไม่ได้ ให้ลองหาอาหารที่ชอบมาเยอะๆ กินแบบตามใจปากกันไปเลย ร่างกายจะได้เคยชินกับการกินอาหารปริมาณมาก ปรุงรสอาหาร คนเรามักติดรสหวานมากกว่าอาหารรสจืดๆ แต่จะลองเหยาะพวกเครื่องเทศหรือสมุนไพรลงไปหน่อยก็ดี จะได้เพิ่มรสให้ยิ่งจัดจ้าน แต่อย่าเผลอใส่สมุนไพรที่มีสรรพคุณยับยั้งการเจริญอาหาร อย่างใบมินต์หรือสะระแหน่ไปล่ะ อย่ากินข้าวคำน้ำคำ เพราะน้ำจะทำให้คุณอิ่มเร็วแต่ไม่อิ่มนาน ดื่มน้ำตอนกินข้าวเสร็จแล้วจะดีกว่า จะได้กินข้าวได้เยอะหน่อย
กินเพิ่มจากปกติไปอีก 500 แคลอรี่ต่อวัน. กินอาหารและดื่มน้ำบ่อยๆ. เพิ่มปริมาณอาหารที่กิน. กินเร็ว. กินจุบกินจิบตอนกลางคืน. เพิ่มความอยากอาหาร.
https://www.wikihow.com/Gain-Weight-Fast-(for-Women)
Changing Your Eating Habits